Shari′ar zargin juyin mulki ta dau sabon salo a Nijar | Siyasa | DW | 19.08.2016
Shari'ar zargin juyin mulki ta dau sabon salo a Nijar
Ana zargin wasu 'yan siyasa da soji da yunkuri na kifar da gwamnatin Shugaba Mahamadou Issoufou a ranar 18 ga watan Disambar bara. Yanzu dai bada belinsu ya gagara.
Shugaba Mahamadou Issoufou
Karo na biyu kenan da kotu a jamhuriyar Nijar ke watsi da neman beli na wasu jiga-jigai na siyasa da ma wasu sojoji da suka hadar da Janar Salifou Suleiman. Su kuwa 'yan siyasar sun fito ne daga jam'iyyar Modem Lumana ta Hama Amadou tsohon kakakin majalisa wanda ya yi takara daga gidan kaso a zaben shugaban kasar da ya gabata. Isuhu Isaka na daga cikin wadanda ake tsare da su daga cikin 'yan adawar, tsohon minista wanda kuma a yanzu ke zama dan majalisa a zaben da ya gabata.
Ana zargin wadannan mutane da yunkuri na kifar da gwamnatin Shugaba Mahamadou Issoufou a ranar 18 ga watan Disambar bara, ranar da ake cika shekaru 57 da Nijar ta zama jamhuriya.
Dandazon 'yan adawa a Nijar
Lauyoyin wadanda ake zargi dai na ganin kotu ba ta yi musu adalci ba, ganin sun gabatar da shedun da zai sa a basu belin.
Daga bangaren 'yan adawa da iyalan wadanda ke tsare kuwa sun nunar da cewa abin da kotu ta yi ba daidai ba ne, kuma hakan ya nunar da cewar za su bude sabon babi na adawa dan ganin sun sauya gwamnati a nan gaba.
Lauyoyin dai sun ce ba za su karaya ba inda za su nemi daukaka kara ta neman ganin an wa wadanda suke karewa sakin talala.
Rahoton hana wadanda ake zargi da juyin mulki beli a Nijar
Kwanan wata 19.08.2016
Mawallafi Mahaman Kanta/ YB
Muhimman kalmomi Jamhuriyar Nijar, Hama Amadou, Shugaba Mahamadou Issoufou
Permalink https://p.dw.com/p/1Jlnw
Nijar: 'Yan adawa sun yi babbar zanga-zanga 11.11.2018
A wannan Lahadin ne dubban jama'a suka fito a birnin Yamai domin amsa kiran 'yan dawa wajen nuna adawarsu da kundin zaben kasar ta Nijar da suke zargin bangaran gwamnati da shirya manakisa a game da zaben.
Shugaba Issoufou ba zai tsaya takara a 2021 ba 16.08.2018
A tattaunawarsa da DW bayan ganawa da Merkel kan matsalar bakin haure, Shugaba Mahamadou Issoufou na Nijar ya jadadda aniyar sauka daga mulki bayan karewar wa'adin mulkinsa na biyu a shekara ta 2021.